Looks maak of breek my dag – Finesse Meisie
As jy party oggende opstaan en in die spieël kyk, voel dit of jy jou polse wil sny? Mense kan sê dit maak nie saak nie, maar jý weet jou looks is aaklig en verwoes jou lewe. Jy lyk vir jouself onaanvaarbaar, en jy dink – sekerlik vir ander ook. Dit laat jou sommer onmiddellik lelik en dom voel, soos een groot mislukking. Jy voel niemand hou van jou nie.
Dit kan so erg raak dat jou looks naderhand jou lewe kan wreck. Dan is daar nie sprake van dat jy jou eie identiteit kan ontwikkel nie. Want jou looks en jou mislukte lewe vra ál jou aandag.
Elke mens het ’n pakkie waaraan hy swaar moet dra. Party s’n is swaarder, ander kom en gaan. God het jou lief nes jy is. Hy het ’n baie spesiale plan met jou, want Hy kyk na jou hart – nie na jou lyf of gesig nie.
Elke mens – jy ook – is soos ’n kleipot met ’n baie spesiale skat daarin. Partykeer kom jou lyf, jou hare en jou klagtes tussenin, maar eintlik lê jou skat binne-in hierdie kleipot. Die kleipot, dis nou jou looks, is net die houer vir die deel wat eintlik precious is. Vir God is wat binne-in die kleipot is alles.
Moenie jou pyn alleen dra nie